2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonės „Modernizuoti viešąją ir privačią kultūros infrastruktūrą“ projektų finansavimo sąlygų aprašas Nr. 1 (toliau – Aprašas)

3 priedas

**KULTŪRINĖS VEIKLOS PLANO FINANSAVIMUI GAUTI PAGAL PRIEMONĘ NR. 07.1.1-CPVA-K-306 „MODERNIZUOTI VIEŠĄJĄ IR PRIVAČIĄ KULTŪROS INFRASTRUKTŪRĄ“ TURINIO REIKALAVIMŲ APRAŠAS**

**1. SANTRAUKA**

Aprašoma (iki 1 puslapio), koks juridinis asmuo ir jo partneris(-iai) teikia kultūrinės veiklos planą (juridinio asmens pavadinimas, pagrindinės veiklos sritys), kokia siekiamo įgyvendinti projekto esmė, kokia veikla yra ir (ar) bus vykdoma kultūros infrastruktūros objekte, kokia yra kultūrinės veiklos galimybė, kas yra tiksliniai klientai ir kokia pridėtinė vertė jiems siūloma, koks finansavimas reikalingas, kokie nustatyti ilgalaikiai tikslai, kokios pagrindinės kultūrinės veiklos modelio prielaidos.

**2. JURIDINIO ASMENS IR JO VYKDOMOS VEIKLOS APRAŠYMAS**

2.1. Informacija apie juridinį asmenį: pavadinimas, identifikavimo kodas, akcininkai, dalininkai, jų turimas akcijų skaičius (informacija pateikiama nurodytos lentelės forma), vietovė, kur yra įkurta įmonė.

|  |  |
| --- | --- |
| Akcininkas / dalininkas | Valdoma akcijų / įmonės dalis (proc.)  |
|  |  |

2.2. Organizacinės valdymo struktūros schema.

2.3. Dabartinė veikla – informacija apie juridinio asmens veiklos pobūdį pagal įstatus ir Ekonomines veiklos rūšių klasifikatorių (toliau – EVRK). Nurodomas poklasis, jei neįmanoma, klasė, apimties mažėjimo tvarka, dalis visoje įmonės veikloje (informacija teikiama pagal paskutinių metų finansinės atskaitomybės dokumentus).

|  |  |
| --- | --- |
| Pareiškėjo vykdoma veikla (-os) | EVRK 2 red. klasė |
|  |  |

2.4. Siūlomos kultūros paslaugos (informacija teikiama pagal paskutinių metų finansinės atskaitomybės dokumentus):

|  |  |  |
| --- | --- | --- |
| Teikiamos paslaugos  | Procentas pardavimų struktūroje | Paslaugos vartotojai |
| *(Jeigu kultūrinė veikla nėra vykdoma, nurodama, kad veikla nebuvo vykdoma)* |  |  |

**3.** **KULTŪROS INFRASTRUKTŪROS OBJEKTO APRAŠYMAS**

3.1. Pagrindinė informacija apie kultūros infrastruktūros objektą:

|  |  |
| --- | --- |
| Unikalus numeris  | *Informacija pateikiama iš nekilnojamojo turto registro*  |
| Adresas |  |
| Unikalus objekto kodas  | *Informacija pateikiama iš kultūros vertybių registro**(jei taikoma)* |
| Aprašo 29.3.1 p. nustatyto reikalavimo dėl daiktinės teisės į kultūros infrastruktūros objektą atitiktis  | *Nurodoma turto valdymo forma (pvz., nuosavybė, nuoma ir kt.) ir paaiškinama, ar turto valdymo forma leidžia objekte vykdyti tvarkybos/statybos darbus (pvz., nuomos sutartis leidžia pareiškėjui/partneriui kultūros infrastruktūros objekte atlikti tvarkybos/statybos darbus) ir sudaro sąlygas užtikrinti veiklos tęstinumą 5 metus po projekto įgyvendinimo pabaigos*  |

3.2. Kultūros infrastruktūros objekto būklės aprašymas, t. y. aprašoma pastato konstrukcijų, inžinerinių sistemų, vidaus patalpų, turimos įrangos ir kitos infrastruktūros, naudojamos kultūros paslaugoms teikti, būklė.

3.3. Investicijų į kultūros infrastruktūros objektą tęstinumas. Informacija pateikiama nurodytos lentelės forma.

|  |  |
| --- | --- |
| Ar per paskutinius 5 metus buvo investuota į tvarkybos ir (ar) statybos darbus (išskyrus paprastąjį remontą, kaip jis apibrėžtas Lietuvos Respublikos statybos įstatyme) ir 3 metus – į įrangą, pritaikant infrastruktūros objektą kultūros veikloms | *Taip/ne*  |
| Pagrindimas (tuo atveju, jeigu atsakymas į aukščiau esantį klausimą yra teigiamas) | *Pateikiami paskaičiavimai į statybos/tvarkybos darbus atliktus kultūros paskirties pastatuose/patalpose ir/arba į įrangą, skirtą kultūros paslaugos teikti bei pateikiami šiuos paskaičiavimus pagrindžiantys dokumentai.*  |

**4. KULTŪROS INFRASTRUKTŪROS OBJEKTO PRITAIKYMAS**

4.1. Problemų, kurias numatote spręsti projekto investicijomis bei pagrindinių jas lemiančių priežasčių aprašymas (projekto poreikio pagrindimas).

4.2. Veiklos, kuri šiuo metu vyksta kultūros infrastruktūros objekte, aprašymas, nurodant jos tikslus, teikiamas kultūros paslaugas, jų vartotojus ir kt. (aprašoma, jeigu veikla vykdoma).

4.3. Paslaugos

|  |  |  |
| --- | --- | --- |
| Pareiškėjo kultūrinė veikla (-os), kuriai (-ioms) vykdyti bus naudojami projekto rezultatai (jei projekto rezultatai tenka kelioms veikloms, reikia nurodyti rezultatų padalijimą procentais) | EVRK 2 red. klasė  | Paslaugos, kurios(-ie) teikiamos (kuriami) vykdant nurodytą kultūrinę veiklą |
| *Paskirstymas pagal dalį planuojamoje pardavimų struktūroje* | *Nurodomas poklasis, jeigu neįmanoma klasė*  |  |

4.4. Kultūros paslaugų, kuriomis bus pritraukiami lankytojai į kultūros infrastruktūros objektą, aprašymas, kartu atskleidžiant kultūros paslaugų pranašumus ir išskirtines savybes, skiriančios jas nuo dabar esančių rinkoje, nurodoma numatoma kainodara. Atliekama kultūros ***paslaugų pasiūlos*** (išanalizuojami fiziniai ir/ar viešieji ir privatūs juridiniai asmenys, teikiantys panašias paslaugas rinkoje, koks jų skaičius nagrinėjamoje geografinėje teritorijoje, kokia jų taikoma kainodara)/***paklausos analizė*** (nurodomi esami ir potencialūs paslaugos vartotojai, aprašomi jų poreikiai, paslaugos paklausos metinė prognozė ataskaitiniam laikotarpiui, išanalizuojamos veiksnių, darančių paklausai įtaką, kitimo tendencijos (pajamos, demografinės tendencijos, sezoniškumas ir pan.). Aprašomas, kultūros paslaugų teikimo procesas, kultūros paslaugoms teikti reikalinga infrastruktūra ir kiti resursai.

4.5. Informacija apie lankytojų apsilankymų skaičių kultūros infrastruktūros objekte – (pastarųjų 3 metų duomenys). Informacija pateikiama nurodytos lentelės forma.

|  |  |  |  |
| --- | --- | --- | --- |
|  | 20... m. | 20... m. | 20... m. |
| Apsilankymų skaičius kultūros infrastruktūros objekte per metus |  |  |  |

 4.6. Informacija apie lankytojų apsilankymų skaičių kultūros infrastruktūros objekte per metus projekto investicijų finansinio gyvybingumo laikotarpiu (15 metų). Informacija pateikiama nurodytos lentelės forma.

|  |  |  |  |
| --- | --- | --- | --- |
|  | 20... m. | 20... m. | 20... m. |
|  Planuojamas lankytojų apsilankymų skaičius kultūros infrastruktūros objekte per metus  |  |  |  |

4.7. Informacija apie lankytojų apsilankymų kultūros infrastruktūros objekte pokyčius po projekto įgyvendinimo. Informacija pateikiama nurodytos lentelės forma.

|  |  |
| --- | --- |
| Lankytojų apsilankymų pokytis per metus kultūros infrastruktūros objekte po projekto įgyvendinimo | Apsilankymų kultūros infrastruktūros objekte skaičiaus pokyčio prielaidos ir jų pagrindimas |
| *Pokytis apskaičiuojamas iš pirmų metų po projekto įgyvendinimo planuojamų apsilankymų atimant paskutinių kalendorinių metų iki projekto įgyvendinimo apsilankymų skaičių.* | *Prielaidų formavimo pagrindas kultūrinės veiklos plano 4.4 p. Prielaidos turi būti grindžiamos makroekonominėmis tendencijomis, pasiūlos ir paklausos analize.*  |

4.8. Investicijų, kurias būtina atlikti, siekiant išspręsti projekto problemas, aprašymas (nurodoma, kas bus tvarkoma kultūros infrastruktūros objekte projekto lėšomis ir kodėl, kokia įranga bus įsigyjama ir kodėl ir kt.).

**5. ATITIKIMAS STRATEGINIŲ DOKUMENTŲ NUOSTATOMS**

5. Informacija apie projekto atitikimą strateginių dokumentų nuostatoms. Informacija pateikiama nurodytos lentelės forma.

|  |  |
| --- | --- |
| Strateginio dokumento nuostatos | Pagrindimas  |
| Kultūros objektų aktualizavimo 2014–2020 metų programos, patvirtintos Lietuvos Respublikos kultūros ministro 2014 m. spalio 6 d. įsakymu Nr. ĮV-711 „Dėl Kultūros objektų aktualizavimo 2014–2020 metų programos patvirtinimo“ (toliau – Kultūros objektų aktualizavimo programa), IV skyriaus *20–22 p., 23 p. ir 25 p., arba 26 p., arba 27 p., arba 28 p., arba 29 p.* | *Pagrindžiama, kaip projektas atitinka Kultūros objektų aktualizavimo programos IV skyriaus 20–22 p. nuostatas bei atitinka šios programos 23 p. nustatytus bendruosius ir 25 p., arba 26 p., arba 27 p., arba 28 p., arba 29 p. nustatytus specialiuosius reikalavimus* |
| Atitinkamo regiono, kuriame yra tvarkomas kultūros infrastruktūros objektas, integruotos teritorijų vystymo programos tikslai ir uždaviniai.  | *Pagrindžiama, kad projektas prisideda prie bent vieno atitinkamo regiono integruotos teritorijų vystymo programos tikslo ir uždavinio įgyvendinimo (jei prisideda).*  |

**6. FINANSINĖ KULTŪRINĖS VEIKLOS PLANO DALIS**

6.1. Esamos situacijos po projekto įgyvendinimo numatytos vykdyti veiklos apimtimi įvertinimas, jei pareiškėjas tęstų veiklą kultūros infrastruktūros objekte, nedarydamas jokių investicijų. Aprašomi numatomi finansiniai srautai per visą projekto 15 metų ataskaitinį laikotarpį,, t.y. esamai situacijai būdingos pajamos, finansavimas, išlaidos ir (jei aktualu) būtinosios investicijos (reikalingos esamai infrastruktūrai palaikyti). Esamos situacijos finansinė analizė atliekama išreiškiant finansinius srautus absoliučiais skaičiais, ne jų pokyčiu: t. y. vertinamos pareiškėjo (partnerio (-ių) veiklos pajamos ir išlaidos, patiriamos vykdant veiklą kaip įprastai, veiklai finansuoti gaunami finansavimo srautai ir pan. Jeigu finansiniai srautai per visą projekto ataskaitinį laikotarpį nesikeis, tai nurodomas vienų pilnų metų finansinių srautų dydis.

6.2. Rengiant informaciją apie finansinius srautus, pildomas Aprašo 5 priedas „Informacija apie iš Europos Sąjungos struktūrinių fondų lėšų bendrai finansuojamų projektų planuojamą gauti veiklos pelną“. Aprašo priedas pildomas vadovaujantis „5 priedo „Informacija apie iš Europos Sąjungos struktūrinių fondų lėšų bendrai finansuojamų projektų planuojamą gauti veiklos pelną“ pildymo instrukcija“ (Aprašo 6 priedas).

6.3. Pagrindimas, kad įgyvendinant projektą bus užtikrinti reikalingi pinigų srautai per visą projekto ataskaitinį laikotarpį, t.y. atskirų metų sukauptasis grynųjų pinigų srautas negali būti neigiamas. Pareiškėjas turi įvertinti finansavimo poreikius ir numatyti finansavimo šaltinius poreikiui patenkinti.

**7. PRIEDAI**

7. Pateikiama informacija, kuri gali būti svarbi vertinant kultūrinės veiklos planą ir nebuvo pateikta kultūrinės veiklos plane: diagramos, planai, finansiniai duomenys, rinkos tyrimai ir pan.

**8. BAIGIAMOSIOS NUOSTATOS**

8. Kultūrinės veiklos plano struktūra turi būti aiški ir logiška. Rekomenduotina kultūrinės veiklos plano apimtis – iki 30 puslapių (be priedų).

\_\_\_\_\_\_\_\_\_\_\_\_\_\_